Protonisering er en fundamental [[kemisk reaktion]] og et trin i mange [[støkiometri]]ske og [[Katalysator (kemi)|katalytiske]] processer. Nogle ioner og molekyler kan undergå mere end én protonisering og kaldes da polybasiske, hvilket er tilfældet for mange biologiske [[makromolekyle]]r. Protonisering og [[deprotonisering]] finder sted i de fleste [[syre-basereaktion]]er; de to begreber er centrale for de fleste teorier om syre-base-reaktioner. En [[Brønsted-Lowry syre-base teori|Brønsted-syre]] er defineret som et [[kemisk stof]], der kan protonisere andre stoffer (afgive H<sup>+</sup>). Ved protonisering af et stof øges stoffets masse og [[Elektrisk ladning|ladning]] med 1. Protonisering og deprotonisering af et molekyle eller en ion medfører en ændring af mange af molekylets eller ionens egenskaber: [[Kemisk polaritet|polaritet]], [[reduktionspotential]], [[UV-VIS-spektroskopi|optiske egenskaber]] mv. Protonisering er tillige et essentielt trin i visse [[Analyse|analytiske]] metoder som f.eks. elektrospray-[[massespektrometri]] (ESI-MS).
Kemi